
הנדון: בקשתך לפי חוק חופש המידע בעניין שכר עובדי ניקיון מקומיים בנציגויות ישראל בחו"ל
סימוכין: פנייתך מיום 8.4.2019; תשובתנו מיום 4.8.2019; תשובתך מיום 4.8.2019

בהמשך לתכתובות שבסימוכין, להלן התייחסותנו:

1. משרד החוץ מעסיק עובדים מקומיים, ובתוך כך עובדים העוסקים בניקיון, בהתאם לדיני העבודה של המדינה המארחת ולנהלי המשרד בעניין.

2. בנוסף לכך, משכורתו של עובד מקומי נקבעת גם בהתאם להגדרת התפקיד שממלא העובד הנדון, הדרגה והוותק שלו; וכן רכיבים נוספים, וביניהם קצובת נסיעות,  קצובת ביגוד ומענקים שונים. כמו כן, שכר זה נבחן למול האינפלציה הקיימת ביחס למטבע המקומי. 

3. מצ"ב טבלה המרכזת את נתוני שכר עובדי הניקיון המקומיים המועסקים בנציגויות ישראל בחו"ל על ידי משרד החוץ.  

4. יוער כי קיימות נציגויות בהן מועסקים עובדי ניקיון מקומיים באמצעות חברות מיקור החוץ או על ידי בעלי הנכס, וזאת בהתאם לחוזה השכירות בינם לבין הנציגות. גם בהקשרם של עובדים אלו, על אף שאינם מועסקים על ידי הנציגות ותנאי העסקתם נקבעים על ידי מעסיקם הישיר, משרד החוץ נוקט צעדים על מנת לוודא כי העובדים האמורים אכן מקבלים שכר הולם התואם את הדין המקומי. 

